Legal Document

Category: 1868

Text:
39. ΑΠΟΦΑΣΙΣ ΥΠΟΥΡΓΟΥ ΔΗΜΟΣΙΩΝ ΕΡΓΩΝ. Αριθ. Δ. 34014 της 28 Ιαν./4. Φεβρ. 1977 (ΦΕΚ Β΄ 70) Περί καθορισμού νέων τιμών δαπάνης αγωγών δια τον υπολογισμόν δικαιωμάτων συνδέσεως ιδιωτών μετά του δικτύου υπονόμων και νέων τιμών δαπανών εξωτερικών διακλαδώσεων. Έχοντες υπ’όψει: 1.Τας διατάξεις των υπ’ αρθ. 2722/31/10/12.11.53 Ν.Δ/τος και 323/14.5.76 Νόμου «περί τροποποιήσεως και συμπληρώσεως των διατάξεων των αφορωσών τον οργανισμόν Αποχετεύσεως Πρωτευούσης». 2.Την υπ’ αριθ. Δ. 30533/17.4.74 απόφασιν Υπουργείου Δημοσίων Έργων δι’ ης καθωρίσθησαν στοιχεία σχετικά με τον υπολογισμόν δικαιωμάτων συνδέσεως και δαπανών ανά μ.μ. αγωγών εξωτερικών διακλαδώσεων. 3.Την υπ’ αριθ. 1721/12.11.76 πράξιν του Δ.Σ. του Ο.Α.Π. ως και την υπ’ αριθ. 252/8.11.76 γνωμοδότησιν του Συμβουλίου Έργων του Ο.Α.Π. αποφασίζομεν: Τροποποιούμεν την υπ’ αριθ. Δ. 30533/17.4.74 απόφασιν Υπ.Δ.Ε. ως κάτωθι: α)Καθορίζομεν την τιμήν δαπάνης δια τον υπολογισμόν δικαιωμάτων συνδέσεως εις 2.050 δραχ. ανά μ.μ. έναντι της ισχυούσης τοιαύτης εκ δραχ. 1.650 ανά μ.μ. β)Καθορίζομεν την τιμήν δαπάνης κατασκευής εξωτερικών διακλαδώσεων δια μεν τας οδούς μετ’ ασφαλτικής επιστρώσεως εις δραχ. 1.260 μ.μ. δια δε τας οδούς άνευ ασφαλτικής επιστρώσεως εις δραχ. 1.100 ανά μ.μ. έναντι των ισχυουσών τοιούτων εκ δραχ. 1.050 και 920 ανά μ.μ. αντιστοίχως. γ)Καθορίζομεν τιμήν δαπάνης δυσχερών εξωτερικών διακλαδώσεων ή διακλαδώσεων παλαιών Δημοτικών αγωγών και ιδιωτικών τοιούτων εις δραχ. 2.270 ανά μ.μ. έναντι της ισχυούσης τοιαύτης εκ δραχ.1.725 ανά μ.μ. Αι ως άνω καθοριζόμεναι νέαι τιμαί θέλουσι ισχύσει δια τας αιτήσεις συνδέσεως τας υποβληθησομένας μετά την δημοσίευσιν της παρούσης εις την Εφημερίδα της Κυβερνήσεως. (Μετά τη σελ. 622,40(α) Σελ. 622,41 Τεύχος 628-Σελ. 139 Υπόνομοι Πρωτεύουσας 23.Η.α.37-39